** Balatonszárszó Nagyközség Önkormányzatának**

**Polgármesterétől**

**8624 Balatonszárszó, Hősök tere 1.**

Ügyiratszám:7912-2 /2020

Ügyintéző: Kálosiné Gyimesi Mária

**ELŐTERJESZTÉS**

**Balatonszárszó Nagyközség Önkormányzata Képviselő-testületének**

**2020. október 27-én tartandó rendes ülésére**

**Tárgy:** Vasúti pályahálózaton R1 lefedettséget biztosító torony létesítése

**Tisztelt Képviselő- testület!**

A Ham- Bau Kft az előterjesztés mellékletét képező levelében tájékoztatta az önkormányzatot, hogy a MÁV Zrt által működtetett vasúti pályahálózaton a GSM- R rendszer megvalósítására irányuló beruházás zajlik, amely kiemelt hatósági ügynek minősül.

A projektben az egyes vonalszakaszok tényleges engedélyezési tervdokumentációinak összeállítását alvállalkozásban a Ham- Bau Kft végzi.

A beruházás keretében Balatonszárszón egy bázisállomás létesül 30 méter magas antennatoronnyal.

Helyszíni bejárást követően Tóth Zoltán jegyző urat a Ham-Bau Kft képviselője tájékoztatta arról, hogy a Balatonszárszón megjelölt két opció közül a torony telepítés helyszíne a vasúti átjáró után észak felé balra található, 360/1 hrsz-ú, a MÁV tulajdonában álló murvás parkoló lesz.

A projekt során az érintett települési önkormányzatok helyi építési szabályzatának előírásai nem alkalmazandók.

A Ham- Bau Kft levelében érdeklődik, hogy a tervezett fejlesztés ütközik-e további települési önkormányzati rendeletekkel vagy az érintett helyszínnel kapcsolatban született önkormányzati döntéssel.

Kérem a tisztelt Képviselő- testületet, hogy a napirendi pontot tárgyalja meg és az alábbi határozati javaslatot fogadja el:

Határozati javaslat:

*...../..... (..... .....) sz. képviselő-testületi határozat*

*Balatonszárszó Nagyközség Önkormányzatának Képviselő- testülete a MÁV Zrt./ GySEV Zrt. által működtetett vasúti pályahálózaton végrehajtandó, kiemelt hatósági ügynek minősülő, GSM- R rendszer megvalósítására irányuló, Balatonszárszóra vonatkozó „R1 lefedettséget biztosító 30 m magas torony kültéri kabinettel” beruházást tudomásul veszi és tájékoztatja a Ham- Bau Kft-t (8085 Vértesboglár, Pince köz 3.), hogy a tervezett vasúti fejlesztés nem ütközik települési önkormányzati rendeletekkel és az érintett helyszínnel kapcsolatban született önkormányzati döntéssel .*

## *A Képviselő- testület felkéri a polgármester a szükséges intézkedések megtételére.*

*Felelős: Fekete János polgármester*

*Határidő: értelem szerint*

Balatonszárszó, 2020. október 21.

Fekete János

polgármester